अमावती, रिम्पा और झरना ने मारी बाजी
निरसाप्रखंड परिसर स्थित सभागार में शनिवार को अंतरराष्ट्रीय महिला दिवस को लेकर प्रखंड स्तरीय सांस्कृतिक कार्यक्रम का आयोजन किया गया। इसमें स्कूली बच्चियों ने चित्रांकन, स्लोगन, लेखन गीत-संगीत जैसी प्रतियोगिताओं में हिस्सा लेकर अपने बेहतर प्रदर्शन को निर्णायक मंडली के समक्ष्य रखा। कार्यक्रम में मुख्य रूप से निरसा प्रखंड प्रमुख सरिता देवी, बीडीओ मुकेश कुमार बाउरी निरसा-वन के बीईईओ आमंदा कुमारी मौजूद थी। वहीं चित्रांकन प्रतियोगिता में श्यामपुर पंचायत की अमावती कुमारी, स्लोगन लेखन प्रतियोगिता में पिठाकियारी पंचायत की रिम्पा चटर्जी गीत-संगीत प्रतियोगिता में उपचुरिया पंचायत की झरना रवानी का चयन किया गया। चयनित हुई बच्चियों को जिला स्तरीय सांस्कृतिक कार्यक्रम में अपने प्रतिभा को दिखाने का मौका मिलेगा। मौके पर बीडीओ मुकेश कुमार बाउरी ने कहा कि सरकार ने पंचायतों में 50 प्रतिशत महिलाओं की भागीदारी सुनिश्चित की है। महिला जनप्रतिनिधि स्वयं अपनी पंचायत के विकास के लिए प्रयास करे, ताकि पंचायत का नाम रोशन हो सके।
mai_Deva hin_Deva